Шпанска посла
Војислав Илић 

Мир је над Алахамбром
Спава сва натура
Спава замак Памбра,
И Естрамадура -

Спава и Родрига,
Сунце моје јасно, 
Само поток шуми
У самоћи гласно.

Дајте ми гитару,
Радост овог света,
Мамузе и гиитар
И пар кастањета.

Гитаром ћу своју
Успавати бригу;
Ал' њом ћу да будим
Заспалу Родригу.

Пробуди л' се стража...
Онда храбро, доне!
Уместо гитаре
Нек' мачеви звоне.

Да од свирке ове
Јекне сва натура
И суморна Памбра
И Естрамадура!

18. март 1893.

Извори 

 ''Војислав Илић: Лирско песништво, страна 241, 2. књига, Вук Караџић, Београд.

Војислав Илић